વડોદરાની પ્રતિષ્ઠિત મનાતી પોલો ક્લબની મેનેજિંગ કમિટીના પ્રમુખ પદે ડો. રવિન્દ્ર દેસાઇ (રોશન) અને ઉપપ્રમુખ તરીકે મહેશ નંદાણી તથા સેક્રેટરી તરીકે અંકુર પટેલ વિજેતા બન્યા હતા. હાઈપ્રોફાઈલ બની ગયેલી પ્રતિષ્ઠિત પોલો ક્લબની છેલ્લા કેટલાક સમયથી બે જૂથ વચ્ચે સીધો જંગ થઇ રહ્યો છે, જેમાં ડેમોક્રેસી જૂથનો રકાસ થઇ ગયો હતો. વડોદરાના પોલો ક્લબની પ્રમુખ, ઉપ્રપ્રમુખ, સેક્રેટરી તથા મેનેજિંગ કમિટીનાં કુલ આઠ હોદ્દા માટે આજે ચૂંટણી યોજાઇ હતી.